CELEX: 62011TN0229
Language: da
Date: 2011-04-20 00:00:00
Title: Sag T-229/11: Sag anlagt den 20. april 2011 — Inglewood m.fl. mod Parlamentet

16.7.2011   
            
            
               DA
            
            
               Den Europæiske Unions Tidende
            
            
               C 211/26
            
         Sag anlagt den 20. april 2011 — Inglewood m.fl. mod Parlamentet
   (Sag T-229/11)
   2011/C 211/57
   Processprog: fransk
   
      Parter
   
   
      Sagsøgere: Lord Inglewood (Penrith, Det Forenede Kongerige), Georges Berthu (Longré, Frankrig), Guy Bono (Saint-Martin-de-Crau, Frankrig), David Robert Bowe (Leeds, Det Forenede Kongerige), Brendan Donnelly (London, Det Forenede Kongerige), Catherine Guy-Quint (Cournon-d’Auvergne, Frankrig), Christine Margaret Oddy (Coventry, Det Forenede Kongerige), Nicole Thomas-Mauro (Épernay, Frankrig), Gary Titley (Bolton, Det Forenede Kongerige), Vincenzo Viola (Palermo, Italien), og Maartje van Putten (Amsterdam, Nederlandene) (ved advokaterne S. Orlandi, A. Coolen, J.-N. Louis, É. Marchal og D. Abreu Caldas)
   
      Sagsøgt: Europa-Parlamentet
   
      Sagsøgernes påstande
   
   Sagsøgerne har nedlagt følgende påstande:
   
               —
            
            
               Det fastslås, at den afgørelse, som Europa-Parlamentets præsidium traf den 1. april 2009 om ændring af medlemmerne af Europa-Parlamentets frivillige supplerende pensionsordning, er retsstridig.
               
                           —
                        
                        
                           De anfægtede afgørelser annulleres
                        
                     
                           —
                        
                        
                           Parlamentet tilpligtes at betale sagens omkostninger.
                        
                     
         
      Søgsmålsgrunde og væsentligste argumenter
   
   Søgsmålet er anlagt til prøvelse af den afgørelse, som Europa-Parlamentets præsidium traf den 1. april 2009 om ændring af medlemmerne af Europa-Parlamentets frivillige supplerende pensionsordning.
   Til støtte for deres søgsmål har sagsøgernes fremsat følgende fire anbringender vedrørende sagens realitet:
   
               —
            
            
               Der foreligger en tilsidesættelse af velerhvervede rettigheder, der blevet tillagt sagsøgerne ved retsakter, og en tilsidesættelse af retssikkerhedsprincippet.
            
         
               —
            
            
               Der foreligger en tilsidesættelse af ligebehandlings- og proportionalitetsprincippet, for så vidt som de anfægtede afgørelser indebærer, at den alder, der giver ret til udbetaling af denne pension, hæves med tre år, hvilket tilmed sker, uden at der fastsættes en overgangsordning.
            
         
               —
            
            
               Der foreligger en tilsidesættelse af artikel 29 i regulativet om omkostningsgodtgørelser og andre godtgørelser til Europa-Parlamentets medlemmer, hvori det er fastsat, at kvæstorerne og generalsekretæren påser, at der anlægges en korrekt fortolkning og konsekvent anvendelse af dette regulativ.
            
         
               —
            
            
               Europa-Parlamentets præsidiums afgørelse af 1. april 2009 om ændring af det regulativ, der ligger til grund for de anfægtede afgørelser, hviler på et åbenbart urigtigt skøn.